MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Soome ühiskonnast käisid 2019. aastal judinad üle,
kui rahvasaadik Päivi Räsänen sattus süüdistuste alla
seoses sellega, et ta õpetab ja kirjutab Piibli kirjakohtadest
ning mainib neid ka oma kõnedes.
Mis tegelikult selle kõige taustal oli ja mis kohtusaalides toimus,
sellest räägime täna Päivi Räsäneni ja kirjanik Danielle Miettineniga.
Meie tänase saate teema on:
"Päivi Räsänen - riigi süüdimõistetu".
Siin me tänased külalised on.
Tere tulemast rahvasaadik ja arst Päivi Räsänen!
Suur tänu!
Ja Danielle Miettinen. - Tänan!
Te olete toimetaja ja kirjanik. - Just nii.
Me tänaseks teemaks on Danielle' raamat:
"Päivi Räsänen - riigi süüdimõistetu".
Vaatame kohe alustuseks raamatu lõppu,
et saada teema osas ree peale.
See raamat räägib kõigist neist kohtuistungitest
ja paljust muust, mille pidite läbi käima.
See lõppeb aga nii: "Reedel, 29. aprillil,
kaebas süüdistaja ülemkohtule
süüdistusest vabastamise otsuse edasi,
mispeale Päivi Räsänen teatab: "Arutelud Piibli üle jätkuvad."
Et siis, kuhu suunas me siit edasi liigume?
Kogu seda juhtumit on lahatud kordi ja kordi
ja samas see lugu läheb edasi.
Mis hetk on siis praegu ja mida veel tulevikult ootate?
Selles protsessis valitseb hetkel seisva vee hetk,
kuna tänu kolme kohtuniku otsusele sain ma vabastava otsuse.
Samas süüdistaja kaebas selle otsuse ülemkohtusse edasi
ja tähtaeg uueks protsessiks on määratud augustiks, 2023
ja selleks on määratud lausa kolm päeva.
Kõik varasemad kohtuistungid olid 2-päevased,
aga see saab siis olema 3-päevane.
Ja nagu aru saan, osaleb selleski kolm kohtunikku.
Tundute hetkel hästi rahulikuna.
Oli see süüdistustest vabanemine ka kergenduseks,
kui vähemalt üks etapp kogu loost jäi selja taha?
Muidugi oli see suur kergendustunne ja tohutu tänupõhjus.
Veelgi enam seetõttu, et tegu oli üksmeelse otsusega
ja väga tugevalt põhjendatud otsusega.
Tundsin erilist rõõmu sellest,
et nad lükkasid ümber mitmed riigiprokuröri väited
selle kohta, mida ma olla öelnud.
Seal võeti mu öeldu pea sõna-sõnalt läbi.
Nii pean seda igati tähendusrikkaks võiduks.
Kuid hetkeolukord on muidugi selline, et...
Ma iseenda seisukohalt oleks olnud muidugi tänulik,
kui kogu lugu olekski piirdunud selle kohtuastme võiduga.
Siis poleks ka enam sanktsioonid, millega mind ähvardati, enam teema
ja ühtlasi oleks pidanud ka riik katma kõik mu kohtuistungite kulud.
Kuid see, et see protsess jätkub,
loob võimaluse saavutada võit ka kõrgema astme kohtus,
mis sel juhul oleks juba pretsedent
ja puudutaks tulevikus ka teisi sarnaseid juhtumeid.
Seetõttu soovin ja palvetan,
et ka kõrgema astme kohtu poolt tuleks õigeksmõistmise otsus,
sest kui ka keegi teine peaks sattuma samasse olukorda
oma väljaütlemiste või kirjutiste tõttu,
siis sellisel otsusel oleks väga tugev kaal.
Tore, et leiate veel peale seda pikka protsessi
ka midagi positiivset kogu loos.
Danielle, see protsess kestis 3 aastat ehk ikka väga pikka aega,
olles nii Päivile kui paljudele teistelegi väga raske.
Tundsite te kohe alguses,
kui see vaikselt ka avalikkuse ette hakkas tulema,
et sellest tahaks küll raamatu kirjutada?
Või mis ajendas teid seda tegema?
Tegu on tellimustööga
ehk siis selle kirjutamine telliti mu käest.
Kuid enne, kui see palve mulle tehti...
Mäletan väga täpselt, et olin oma elutoas
ja kuulasin üht selle looga seotud raadiosaadet.
Mäletan, et õhkasin Jumala poole:
"Jumal, kui Sa tahad, et annaksin selles loos oma osa -
mille iganes läbi, mida oskan või saan,
siis olen Sinu käsutuses."
Ja siis ei läinudki kaua,
kui mulle esitati ka palve kirjutada see raamat.
- Eks see sageli nii lähegi,
kui öelda Jumalale: "Ma võiks ehk seda teha"
ja kohe saadki telefonikõne.
Raamatul on võrratu pealkiri: "Riigi süüdimõistetu".
Kust selline pealkiri tuli? - See on kirjastaja mõeldud pealkiri.
No tunnete te, Päivi, et olete riigi süüdimõistetu?
No ega see pealkiri ole ka minu väljamõeldud
ja ma poleks ise osanud selle peale tullagi.
Kuid sealt tuleb esile see, et Päivi Räsänen on riigi vastu
ja samas on seal keskne roll riigipoolsel süüdistajal.
Nii et selline omapärane sõnademäng.
Ja kolmanda aspektina veel see,
et olete kui jumalariigi pärast süüdi mõistetud. - Jaa, see veel ka.
Rääkides nüüd selle loo taustast,
siis Danielle, mäletate te, mille kõigega see seotud on?
Seal oli nii Twitteri säutse, kui mida veel?
See puudutas väikesi trükiseid, Twitteri säutse ja ühte jutusaadet.
Ja neljas asi, milles teid süüdistati?
Tegu oli Marja Veitola saatega "Öökülaline",
millest ühte väikest lõiku menetleti kui kuritegeliku aspektina.
Kuid see kukkus juba protsessi käigus ära.
Kõigi nende ühine nimetaja oli otsekui te ründaks seksuaalvähemusi.
Oli teil seda trükist juba ammu aega kirjutades mõttes:
"No nüüd lajatan neile veidi!"?
No ei olnud.
Selle trükise kirjutamisest on juba pea 20 aastat möödas.
Luteri kiriku sihtasutus
ehk tänane Soome Evangeelne Luterlik Misjonipiiskopkond
palus minult sellist väikest vihikut ehk kirjutist selle teema kohta.
Asja mõte oli see,
et kuna tookord oli just võetud vastu samasooliste paarisuhte seadus
ja jutud käisid ka vastava abieluseaduse
ning muude uuenduste sisseviimisest
nagu näiteks naisabielupaaride viljastamisõigus jne.,
siis see vihik sai kirjutatud tolle hetke ajakohases kontekstis.
Luteri kirik tahtis vaid oma kogudustele õppematerjali,
paludes mul kui arstil, rahvasaadikul, kristlasel ja emal see kokku panna,
et vaadelda seda teemat erirollidest lähtuvalt.
Panin selle info paari õhtuga kokku
ja see ei äratanud tookord mingit tähelepanu,
sest see oli mõeldud vaid luteri kiriku õppematerjaliks.
Ehk tavaline piibliõpetus?
Jaa, piibliõpetus ka,
mis samas kätkes endas ka ühiskonna põhist arutelu
ja seda, mille üle ühiskonnas on arutletud, arutletakse
ja mis on veel tulemas.
Ja lisaks veel midagi ka meditsiini vallast.
- Ehk midagi, mis haakub hästi te enda rolliga.
Ja loomulikult olid seal selgelt välja toodud Piibli kirjakohad
abielu, seksuaalsuse ja samasooliste lävimise kohta.
Tsiteerisin neid kirjakohti ikka päris palju.
Siin on üks te Twitteri säutsudest:
"Kirik, mille liige olen, on andnud teada,
et on seksuaalvähemuste festivali Helsinki Pride 2019 ametlik partner.
Kuidas saab Piiblile tuginev kiriku õpetus nõustuda sellega,
et häbi patu pärast on asendunud uhkusega patu üle?"
Sealt see lumepall ilmselt veerema läkski,
mispeale kaevati üles ka need õppevihikud ja muud asjad.
Ehk siis lugu sai alguse kiriku toetusest Helsinki Pride'le?
Just nii.
Sellele eelnes olukord, kus olin oma kodukoguduses Riihimäel,
kus kogudus otsustas pidada "vikerkaare rahva" ürituse.
Seda arutati lausa kirikujuhtide tasandil.
Kõige selle käigus lahkus osa inimesi kogudusest
ja osa lausa kirikust.
Ja kui siis lõpuks tuli Riihimäe koguduse otsuste järjeks
veel ka teadmine, et kogu Evangeelne Luterlik Kirik
andis eesotas peapiiskopi õnnistusega oma toetuse Helsinki Pride üritusele,
siis see tekitas küll masendust.
Olin oma suvilas ja põlvili palves Jumala ees,
küsides Jumalalt, mida ma tegema peaks?
Ka kirikust lahkuma või kuidas õigesti reageerida?
Ja siis tekkis mul väga tugev tunne,
et kirik on selles mõttes juhtimas inimesi valele teele,
et kui ta õpetab midagi, mis on vastuolus Piibliga,
siis see kahandab inimeste usaldust Jumala Sõna suhtes,
seades samas nende päästegi ohtu.
Sel juhul on kirik kui laev,
millel on põhi alt ära ja mis on uppumas
ning kus inimeste elu on ohus.
Nii sain nägemuse,
et minu asi pole hüpata päästepaati sealt uppuvalt kiriku-laevalt,
vaid öelda midagi nii kaalukat, et see ärataks kellegigi üles;
et need, kelle elu on ohus, ärkaks.
Nii läks vaid mõni minut, kui lõin oma Piibli valla
ja tegin pilti Rooma kirja 1. peatükist,
kus apostel Paulus räägib samasooliste liidust.
Panin selle Twitterisse üles,
esitades selle all kirikujuhtidele küsimuse:
"Kuidas see ühtib kiriku toetusega Pride üritusele?"
Sest Piibel peab seda häbiks ja patuks.
Ehk see on vägagi seotud sellega,
kui palju kirik peab või ei pea kinni Piibli õpetusest.
Danielle, olete nii kenasti toonud oma raamatus esile
Piibli vaatenurga, mida kinnitab ka piiskop Tapio Luoma,
kes ütleb: "Tahan isiklikult rõhutada,
et Piibel on iga kristlase ja kiriku vältimatu põhialus.
Samas pole mitte Piibel issand ja valitseja,
vaid see räägib meile Jeesusest, kes on Issand."
Ehk siis ta viitab ka Piibli igati mustvalgetele tekstidele,
tuues samas esile mõtte, et mitte Piibel pole meie issand,
vaid Jeesus on meie Issand.
Ehk otsekui Piiblis oleks asju,
mida peaks vaatama uue vaatenurga alt.
Olete te näiteks selles protsessis näinud,
et on hakanud tekkima teatud lahknevused selles,
kuidas me ise näeme ja suhtume Piiblis öeldusse?
No kirikus on see küsimus juba pikka aega üleval olnud,
et mida Piibel endast kujutab ja kuidas seda tõlgendada?
Küsimus juba selleski, kas Piibel üldse ongi Jumala ilmutus
ja kui see seda on,
siis millised on selle erinevad tõlgendamise viisid
ja kuidas need mõjutavad Jumala poolt öeldut?
Samas samasoolisi puudutav teema on Piiblis algusest peale nii selge,
et selle kohta on küll raske omada erinevaid tõlgendusi,
kuna Piibli tõlgendus kogu loole on algusest peale vägagi selge.
See aga panebki inimesi arvama,
et oleks vaja mõelda välja uus tõlgendus selle kohta,
mida Piibel kiriku jaoks tähendab
ja kas Jumala armastus ikka kumab sealt läbi
kõigi aegade ja kultuuride jaoks
ja selle kohta, kes me oleme, kust tuleme ja kuhu oleme teel.
Või on seal ka ajale jalgu jäänud teemasid?
Jah, seal on neidki,
kuid küsimus on, mis on siis see, mis kehtib endiselt veel ka täna,
sõltumata sellest, mida me ise asjast arvame.
Olen mõelnud selle üle,
et mida piiskop Luoma selle all mõtles,
kui ütles, et Piibel pole meie issand ehk valitseja.
On tõsi, et Jeesus on meie Issand.
Aga kui Ta on Issand, siis ka kõigel sellel, mida Ta ütleb
nii läbi evangeeliumite kui oma prohvetite ja apostlite,
on autoriteet.
Et kui piiskop Luoma peab silmas seda,
et Piiblil pole sama autoriteeti, mis on Jeesusel,
siis mu meelest on see vale mõtteviis,
sest sõnadel, mida Jeesus rääkis, on sama autoriteet, mis Temal endal.
Ehk Tema Issandaks olemine avaldub ka Tema sõnades.
Vaadates seda raamatut edasi,
siis näeme siit, et te ei hüpanud päästepaati,
vaid jäite siiski sellele uppuvale laevale.
Üks pastor, Harri Meronen, oli see, kes hakkas ka teid süüdistama
ja ta oli ikka vägagi karmide väljaütlemistega.
Ta võrdles neid teie säutse ja kirjutisi natside väljaannetega.
Sellega, kuidas natsid tapsid koonduslaagrites homosid
ja järgisid samu põhimõtteid, mida Päivi Räsänen on esile toonud.
Ta ütleb: "Räsäneni tegu on kuritöö inimlikkuse vastu.
Täiesti isikupärane."
Mehe näol on tegu kiriku esindajaga.
Mis tundeid on te oma kirik teis sellega tekitanud?
Olete te üldse kogenud ka mingit tuge
või olete te olnud šokis kõigist neist rünnakutest?
No need Harri Meroneni süüdistused ja see viis, kuidas ta neid väljendas,
olid üsnagi šokeerivad.
Sest kõik see, mida neis trükistes kirjutasin
või millest raadiosaadetes rääkisin
või millest Twitteris säutsusin -
need kõik on klassikalise ristiusu põhimõttelised tõlgendused,
mida kirikud on aastasadu õpetanud
ja mida suurem osa kirikuid tänaseni õpetavad.
Nii ei ole ma tõstnud esile midagi erilist või kummalist,
vaid olen jaganud täiesti algelist, põhimõttelist õpetust,
mis vaikimisi on olnud ka luteri kiriku õpetus.
Pealegi tunnistatakse veel tänagi Soome luteri kirikus abielu
kui mehe ja naise vahelist liitu.
Kuigi seda on ehk raske uskuda,
kui on piiskoppe ja õpetajaid, kes käituvad ka teisiti.
- Oli see teile üllatuseks,
et te oma kirikust võib tulla nii tugevaid sõnavõtte? - Oli.
Oli ja Harri Meroneni kirjutis oli veel muidugi klass omaette.
Kuid kogu see protsess on olnud väga üllatav.
Olen olnud avaliku elu tegelane ja riigikogu töös pea 28 aastat,
esitledes avalikult oma väärtusi, usulisi veendumusi,
õpetusi ja nägemust.
Nii poleks kunagi osanud arvatagi, et neist võiks sündida kohtuprotsess.
Olen ise olnud selle õigusloome juures,
mille põhjal mind ennast täna süüdistatakse.
Mitte küll ministrina, aga tavalise rahvasaadikuna,
kus kõigi teistega koos sai üksmeelselt neid asju otsustatud.
Ma isegi ei mäletanud enam seda aastaid tagasi koostatud trükist
ja seda, et see oleks selle seaduse vastu,
millele olin ise aktsepti andmas.
Kuid ma usun, et kiriku keerukus ja taolised tõlgendused
on seotud Piibli põhisõnumiga sellest, et me kõik oleme patused.
Olen alati rõhutanud,
et Rooma kirja õpetus ei puuduta vaid homoseksuaale,
vaid meid kõiki.
Paulus toob seal esile pika nimekirja pattudest,
mis puudutavad kõiki inimesi.
Me oleme küll Jumala näo järgi loodud ja kallid,
aga samas me oleme ka patused.
Kuid me võime saada päästetud ja oma patud andeks
tänu Jeesuse lepitustööle ristil ja sellesse uskudes.
Selles peitub lahendus.
Nii usun, et seaduse eraldamine
evangeeliumist ja Piibli põhisõnumist
on paljude me kirikuõpetajate teema.
Nad ei mõista, et patust rääkimine ei tähenda inimväärikuse solvamist,
vaid tegu on kurva tõsiasjaga.
Me elame langenud maailmas ja me kõik oleme langenud.
Me kõik oleme Jumala ees süüdi.
Ja lugedes Piiblit põrkame me isegi vahel kokku sellega
et oma asjad tuleb korda seada
ja omadega Jeesuse risti ette minna.
Kõik need lood viisid selleni,
et riigiprokurör Raja Toiviainen tõstis selle loo esile.
Politsei oli enne seda viinud läbi mitmeid uurimisi
ja te käisite politseis mitmetel ülekuulamistel.
Politsei ütles, et seal pole alust edasisteks süüdistusteks.
Kuid siis tõusis Raja Toiviainen esile - Harri Meroneni õhutusel muide,
et süüdistused saaks siiski esitatud.
Danielle, te jälgisite kogu seda lugu, mis on tõeliselt enneolematu nähtus.
Vähemalt minusuguse lihtinimese jaoks.
Tahaksin veel varem räägitu kohta öelda,
et see, et Harri Meronen oli nõus selles raamatus kaasa rääkima,
siis tema julgus seda teha on ühtpidi austust väärt.
Üks selle raamatu eesmärke oli ka see,
et me oleks kaastundlikul moel uudishimulikud selle suhtes,
kui erinevad on inimeste mõtteviisid;
kuidas nad näevad ja kogevad asju erinevalt
ning sellest siis ka oma järeldused teevad.
Nii et tahaksin selle vaatenurga siiski ka esile tõsta.
See tuleb siin raamatus muide väga hästi esile,
sest te ise ju intervjueerisite neid inimesi? - Jaa.
Ühtlasi loodan ka, et see suurendab soovi...
Me ütleme liiga tihti: "Ma ei saa aru, mida sa mõtled?"
või: "Kuidas sa üldse saad niimoodi mõelda?"
See aga, et meil on raske mõista, tekitab me vahele kergesti distantsi.
Nii soovin, et see raamat tooks meid hoopis
veidigi üksteisele lähemale,
aidates veidigi mõista, mis kellegi südames ja mõtteis toimub.
Mu meelest on see igati õnnestunud.
Samas tahaksin ka oponeerida veidi Päivi ütlusele,
et too kirikuõpetaja ei mõista evangeeliumi põhituuma,
kui tal on erinev arusaam asjast.
Tõsi, kahjuks võib ka olla nii,
et mõni kirikuõpetaja ei mõistagi evangeeliumi põhituuma,
aga samas arvan,
et see, kes tahab olla kirikuõpetaja ja jagada armulauda,
sellele peaks ikka Jeesuse surm ja ülestõusmine
olema üsna kallid.
Samas aga on küsimus selleski, et piibliõpetust on olnud väga vähe.
Vähe on põhjendatud, miks me usume,
et see igivana tekstikogumik on kuidagi erilisem,
kui mõni teine vana tekstikogumik.
Mis on need alused, mille põhjal uskuda,
et Pühakiri on tõesti Püha Vaimu poolt inspireeritud
ja meile antud?
Ja muidugi käib suur arutelu
kirikuõpetajate teoloogilise harimise üle,
et kui palju see
nende usaldusväärsusele kaasa aitab?
Päivi, toote siin esile ka selle,
et läbi selle loo
on tõusnud te teadvusesse erinevad hirmud,
mida kristlased omavad.
Keset kogu seda lugu ja süüdistusprotsessi
on tõusnud esile kristlaste hirm tõrjutud saamise ees.
Näiteks tööturul.
Mainite siin olukordi,
kus kristlase käest võidakse tööintervjuul küsida
nende eluliste põhimõtete kohta
ja arvamuse kohta Pride ürituse suhtes.
Kui inimene ütleb, et ta ei poolda seda üritust,
võib ta kandidaatide seast välja langeda.
Kas selliseid asju tõesti juhtub?
Juhtub küll.
Minuga on selliseid juhtumeid jagatud.
Paljud inimesed ja eriti noored
on minuga selle protsessi käigus ühendust võtnud
ja rääkinud sellest,
et nad peavad oma usu tõttu elama kui kapis.
Sest kui nad tunnistaks, et nad on Piiblisse uskuvad kristlased,
kes ei tahaks näiteks osaleda sel samasooliste üritustel
ainuüksi selle ideoloogia tõttu,
mis läheb vastuollu nende veendumustega,
siis nad võivad saada sellega endale mingi sotsiaalse pitsati külge
või see võib takistada neil liikumast tööpaigas edasi.
Samas võib see tuua kaasa enesetsensuuri,
et vältida selliste asjade juhtumist.
Usun, et me suurim probleem
tänapäeva usu- ja sõnavabaduse juures
on just see enesetsensuuri küsimus.
Nii on mul siiralt kahju,
et kogu selline protsess on üldse käivitunud,
kus piiblisalmide tsiteerimise ja arusaamade tõttu
saadetakse politseisse ülekuulamisele jne.
See õhutab seda enesetsensuuri veelgi enam üles.
Seda on näha ka selles raamatus ja sellele viitab ka raamatu kirjastaja.
Jätkame neil huvitavatel teemadel järgmises saates,
sest me ei jõudnud täna väga kaugele.
Suur tänu teile Päivi ja Danielle!
See päevakajaline raamat aga on tellitav me kodulehelt:
www.marttyyrienaani.fi/kauppa
Seal on müügis ka Danielle'i teine raamat
"Ta kutsus mind",
mis kätkeb huvitavaid lugusid tagakiusatud kristlaste elust.
Ja kui juba me kodulehel olete,
siis sealt saab ka tellida Märtrite Hääle tasuta ajakirja.
Seda aadressilt: www.marttyyrienaani.fi
Aitäh teile ja näeme järgmises saates!
Tõlge: Anne-Ly Raukas